cyanic-selkie/wikianc huggingface dataset:
Roek
Voortplanting en broedsorg
'' Roeke is geslagsryp aan die einde van hulle tweede jaar. Hulle vorm lewenslange pare. Nesbou begin vroeg in Maart, meestal in die top van 'n hoë, blaarryke boom. Die neste is dig op mekaar gebou, maar meestal nie nader as 'n meter aan mekaar nie. Soms word neste wel op die grond, op geboue of op bruê gemaak, maar dit is seldsaam. Die nes word deur beide geslagte gemaak, is stewig aanmekaargesit van dun buigbare takkies en word van binne met verskillende materiale uitgevoer. Dikwels word daar materiaal van buurneste of uit naburige kolonies geroof. Die legsel bestaan uit 3 tot 6, soms 9 grysgroen, onduidelik gevlekte eiers, en word deur die wyfie binne 16 tot 19 dae uitgebroei. Sy word in daardie tyd deur die mannetjie gevoer. Die kuikens bly ongeveer 'n maand in die nes, in die eerste tien dae gevoer deur die mannetjie, daarna deur beide ouers. Na die nesverlating word die kuikens nog 'n rukkie deur die ouers versorg waarna hulle aansluit by 'n groep tydgenote en in die nabye omgewing op verkenningstogte gaan. In hierdie jeuggroepe vind dan ook na ongeveer 'n jaar paarvorming plaas. Meestal word daar in 'n jaar maar 'n enkele broeisel uitgebroei tensy daar vroër 'n broeiselverlies was.
Die roekgetalle
Die getalle van die roekbevolking staan in noue verband met handelinge van die mens. Die bewerking van landbougrond het 'n positiewe invloed, en jagmaking deur die mens het 'n negatiewe invloed op die roekgetalle. Vir akkerbou, kan die roek eerder as 'n nuttige as 'n skadelike voël beskou word. In die stad is hulle egter soms 'n baie groot oorlas met hulle soms massiewe kolonies. Daar is vroër baie jaggemaak op die roeke. In Nederland is die roek steeds algemeen en is byvoorbeeld in die ooste van die land 'n daaglikse verskynsel.
Hella Joof
Hella Joof (gebore 1 November 1962) is 'n Deense aktrise, regisseuse, en vervaardiger. Sy is bekend vir haar rolle in die rolprente Shake It (2001), Bitter Sweetheart (2007), en Se min kjole (2009), en in die televisiereeks Bullerfnis (1990).
Noël Coward
Sir Noël Coward (1899–1973) was ’n Britse akteur, sanger en skrywer van liedjies en toneelstukke. Hy was bekend vir sy flambojante persoonlikheid en komiese stukke, soos Private Lives en Blithe Spirit, en sy komiese liedjie Mad Dogs and Englishmen.
Lewensloop
Noël Peirce Coward is op 16 Desember 1899 in Teddington in die Verenigde Koninkryk gebore. As kind woon 'n dansakademie in Londen by en maak sy verhoogdebuut op elf. Hy begin in sy tienerjare om dramas te skryf en het uiteindelik meer as 50 toneelstukke gepubliseer. Hy het ook honderde liedjies gekomponeer en meer as 'n dosyn musikale teaterstukke gelewer.
Coward is in 1969 tot ridder geslaan en ontvang in 1972 'n eredoktorsgraad van die Universiteit van Sussex. Hy het ook 'n Tony-prys vir sy lewenslange bydrae ontvang. Die voormalige Albery-teater (oorspronklik die New Theatre) in Londen is in 2006 in sy eer na die Noël Coward Teater vernoem.
Coward is op 26 Maart 1973 aan 'n hartaanval in Blue Harbor, Jamaica oorlede. Hy was 73 jaar oud.
Louis Dean
Louis Dean (3 Mei 1874 – 8 April 1933) was 'n Amerikaanse akteur. Hy was bekend vir sy rolle in die rolprente My Four Years in Germany (1918), The Birth of a Race (1918), The Symbol of the Unconquered (1920), en For You My Boy (1923).
Southgate, Johannesburg
Southgate is 'n voorstad in die suide van Johannesburg in Suid-Afrika. Dit is beter bekend vir sy groot winkelsentrum met weinige behuising.
Masahiro Endo
Masahiro Endo (gebore 15 Augustus 1970) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Eugene Cernan
Kaptein Eugene Andrew "Gene" Cernan (* 14 Maart 1934 – † 16 Januarie 2017) was 'n Amerikaanse ruimtevaarder, vlootvlieënier, elektriese ingenieur, lugvaartingenieur en vegvlieënier. Hy was deel van Gemini 9A asook die bevelvoerder van Apollo 17. Hy was die elfde en laaste persoon wat op die Maan geloop het, op 13 Desember 1972.
Russell Thaw
Russell Thaw (25 Oktober 1910 – 6 Mei 1984) was 'n Amerikaanse akteur. Hy was bekend vir sy rolle in die rolprente Redemption (1917), I Want to Forget (1918), Her Mistake (1918), en The Hidden Woman (1922).
Douglas Engelbart
Douglas Carl "Doug" Engelbart (30 Januarie 1925 – 2 Julie 2013) was 'n Amerikaanse uitvinder wat die rekenaarmuis in 1964 uitgevind het.
Engelbart is op 30 Januarie 1925 in Portland, Oregon gebore. Hy studeer in die 1950's elektriese ingenieurswese en rekenaarwetenskap aan die Oregon State University en die Universiteit van Kalifornië, Berkeley. Na sy studies sluit hy by die Stanford-navorsingsinstituut aan, waar hy aan verskeie konsepte werk, soos e-pos, videokonferensie en ARPANET (die voorloper van die Internet).
Hy sal die beste onthou word vir die rekenaarmuis, wat destyds 'n houtboksie met twee wiele aan was. In 1970 ontvang hy 'n patent vir sy uitvindsel. Die rekenaarmuis het egter eers 'n alledaagse artikel geword nadat die patent daarvan verval het.
Engelbart is in 2000 met die nasionale medalje vir tegnologie vereer.
Herveld
Herveld is ’n dorp in die munisipaliteit Overbetuwe in die provinsie Gelderland in Nederland.
Douglas Engelbart
Hy is op 2 Julie 2013 op die ouderdom van 88 aan nierversaking in Atherton, Kalifornië oorlede.
Southfork, Johannesburg
Southfork is 'n klein voorstad in die suide van Johannesburg in Suid-Afrika.
Ashley Peldon
Ashley Peldon (gebore 2 April 1984) is 'n Amerikaanse aktrise. Sy is bekend vir haar rolle in die rolprente Drop Dead Fred (1991) en Ghost World (2001), en in die televisiereeks The Pretender (1996).
Callyspongia subcornea
Callyspongia subcornea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1971 deur Griessinger.
Ceres (kiesafdeling)
duimnael|regs|210px|Dr. [[Karl Bremer, LV vir Ceres van 1951 tot '53.]]
Ceres was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
In die tussenverkiesing op 2 Mei 1951 wen dr. Karl Bremer met 'n meerderheid van 2 418 stemme teen die Verenigde Party se I.A. Wolfaart.
Australië (kontinent)
<div style="float: right; margin: 0 0 1em 2em; width: 26em; text-align: right; font-size: 0.86em; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> Australië
Australië is 'n kontinent in die Suidelike halfrond. Die kontinent lê tussen die Indiese Oseaan (wes) en die Stille Oseaan (oos). Die kontinent bestaan uit die land Australië en die eilande Tasmanië en Nieu-Guinee. Soms word ook die eilandnasies in die Stille Oseaan as deel van die kontinent Australië beskou, veral Australië se politiese en kulturele buurland Nieu-Seeland. Hierdie gebied word dikwels ook die kontinent Oseanië genoem. Die kontinent se voormalige naam was Nieuw-Holland, vernoem ná die Nederlandse provinsie Holland soos ook Nieu-Seeland ná Zeeland vernoem is. Veral in Europa word die gebied as die vyfde kontinent beskou.
Nord
Nord (Nederlands: Noorderdepartement; 59) is die noordelikste van die Franse départements, en sy naam is dan ook van sy geografiese ligging afgelei. Met 'n oppervlakte van 5 743 vierkante kilometer en 'n bevolking van 2 576 770 (2010) is Nord die digbevolkste département van Frankryk.
Die prefektuur (hoofstad) van Nord is Lille. Sowat 20 000 mense in die noordelike arrondissement Duinkerken praat 'n Wes-Vlaamse dialek as omgangstaal (sien Frans-Vlaandere).
Geskiedenis
Nord bestaan hoofsaaklik uit die Franse gedeelte van die graafskap Vlaandere, behalwe vir die westelike gebiede wat in die jaar 1237 as die graafskap Artois afgesplits is en tans deel uitmaak van die départements Pas-de-Calais en Hainault. Hierdie gebied het oorspronklik tot die Spaanse Nederlande behoort, maar is volgens die ooreenkomste van 1659, 1668 en 1678 by Frankryk ingelyf.
Die département Nord is tydens die Franse Rewolusie volgens die wet van 22 Desember as een van die 83 départements op 4 Maart 1790 gestig.
Geografie
Die département Nord grens aan die Noordsee, België en die Franse départements Pas-de-Calais, Aisne en Somme. Die belangrikste riviere is die Yser, die Lys, die Escaut, die Scarpe en die Sambre. Die Deûle-kanaal loop deur die prefektuur (hoofstad) Lille.
Begrafnissuikerbos
Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in sanderige en ystersteen grond op hoogtes van 0 - 1 000 m.
In Engels staan dit as die Long-leaf sugarbush bekend.
Southdale, Johannesburg
Southdale is 'n voorstad in die suide van Johannesburg in Suid-Afrika.
Peter Jorde
Peter Jorde (gebore 13 Julie 1964) is 'n Deense akteur. Hy is bekend vir sy rolle in die rolprente Final Hour (1995) en Sunes familie (1997), en in die televisiereekse Taxa (1997) en Jul på Kronborg (2000).
Richard Rycroft
Richard Rycroft (gebore 28 Junie 1960) is 'n Engelse akteur. Hy is bekend vir sy rolle in die rolprent Bridget Jones's Baby (2016) en in die televisiereeks Game of Thrones (2011).
John Cranko
John Cranko (1927–1973) was 'n Suid-Afrikaanse balletdanser, choreograaf, regisseur en balletleier. Hy word as een van die grootste choreograwe van die 20ste eeu beskou en sy werk is in die repertoire van al die groot balletgeselskappe opgeneem. Sy meesterstukke, Romeo and Juliet (1962) en Onegen (1965), is deel van die klassieke repertoire van die Russiese Bolsjoi-balletgeselskap, die Royal Ballet in Londen en die New York Ballet.
Loanne Bishop
Loanne Bishop (gebore 10 November 1955) is 'n Amerikaanse aktrise. Sy is bekend vir haar rolle in die rolprente Kalifornia (1993), Kiss the Girls (1997), Spectres (2004), en Don Jon (2013).
R4-aanvalsgeweer
Die R4 (amptelik Vektor R4) is 'n 5,56×45mm NAVO aanvalsgeweer wat in 1980 in diens van die Suid-Afrikaanse Weermag (SAW) gestel is. Dit vervang die vorige 7,62×51mm FN FAL-aanvalgeweer, wat in Suid-Afrika vervaardig was onder 'n lisensie-ooreenkoms met Fabrique Nationale as die R1.
John Cranko
Lewensloop
Cranko is op 26 Junie 1973 op 'n transatlantiese vlug oorlede. Hy het 'n allergiese reaksie op 'n slaappil gehad, twee dae na 'n suksesvolle toer in die Verenigde State. Die vlug was op pad terug na Stuttgart, maar moes 'n noodlanding in Dublin maak, waar Cranko by 'n hospitaal dood verklaar is. Hy was 45 jaar oud.
Yoshiro Moriyama
Yoshiro Moriyama (gebore 9 November 1967) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Die skelm van die Limpopo
Die Skelm van die Limpopo is 'n Afrikaanse rolprent wat op 15 Januarie 1962 in Suid-Afrika vrygestel is. Gerrie Snyman het die regie behartig en as akteur in die film opgetree. Die ander hoofrolspelers is Benn Potgieter en Wena Naudé.
Genre
Die rolprent is 'n drama.
R4-aanvalsgeweer
Vervaardiging
Die R4 word vervaardig deur Denel Land Systems (DLS), voorheen "Lyttelton Ingenieurswerke". Die wapen is 'n gelisensieerde variant van die Israeliese Galil-aanvalsgeweer met verskeie veranderinge; bv. die kolf en magasyn word nou albei van 'n hoësterkte polimeer gemaak. Die kolf is ook verleng om die wapen vir die gemiddelde Suid-Afrikaanse soldaat aan te pas. Ander gedetailleerde verskille sluit in die gebrek aan 'n drahandvatsel van die R4 en 'n aantal verbeterings aan die interne bedryfsmeganisme.
Cecilia Wessels
duimnael|270px|links|Cecilia Wessels tree in Desember 1949 op saam met die koor van die Kaapse Skiereiland onder leiding van Japie Malan tydens die inhuldiging van die [[Voortrekkermonument.]]
Cecilia Wessels (* 7 Augustus 1895, Bloemfontein – † 14 Desember 1970, Kaapstad) was ’n Suid-Afrikaanse operasangeres.
Wessels is in die Oranje-Vrystaat gebore as die dogter van sir Cornelius Wessels, administrateur van die provinsie. Sy ontvang haar skoolopleiding in Bloemfontein en Kaapstad en haar sangopleiding aan die Suid-Afrikaanse Musiekkollege in Kaapstad onder professor Henry Bell en voltooi haar opleiding later aan die Royal Academy of Music in Londen. Sy maak haar debuut as konsertsangeres, maar slaan in 1924 oor na operamusiek toe sy met die Old Vic Company optree in Tannhäuser, Carmen en Il Trovatore. Die volgende jaar onderneem sy ’n reis na Suid-Afrika, wat die begin was van haar lang en geslaagde loopbaan as sopraan in haar geboorteland. In Engeland het sy onder meer saam met bekende dirigente soos sir Henry Wood en sir Malcolm Sargent gewerk. Van die operahuise waar sy veral in Wagner-operas te sien was, was onder meer Bayreuth, Sadler’s Wells en Berlyn.
Wessels was waarskynlik die eerste Suid-Afrikaanse sangeres wat oorsee naam gemaak het, hoewel latere sangeresse soos Marita Napier, Emma Renzi en Mimi Coertse groter roem sou verwerf. Sy was, danksy vele konserttoere, ’n bekende en beminde persoonlikheid in die hele destyde Unie van Suid-Afrika asook in Suid-Rhodesië en Suidwes-Afrika. Op dié konserte het sy gewoonlik Mornay du Plessis se Afrikaanse kunslied "Liefdeswee", wat hy spesiaal vir haar gekomponeer het, gesing.
Sy het oor ’n tydperk van ’n halwe eeu ’n bekende naam in Suider-Afrika geword en het by so te sê elke amptelike geleentheid opgetree. Hieronder tel die inwyding van die Voortrekkermonument in 1949, die Van Riebeeck-fees van 1952, die inhuldiging van verskeie staatspresidente en die ingebruikneming van die Groote Kerk se orrel.
Die ou herehuis waarin sy jare lank in die Kaapstadse voorstad Rondebosch gewoon het (Milnerweg 44), is vandag nog ’n sierlike baken, maar is volgens oorlewering ook ’n spookhuis.
Tiffany Thayer
Tiffany Thayer (1 Maart 1902 – 23 Augustus 1959) was 'n Amerikaanse skrywer en akteur. Hy was bekend vir sy rolle in die rolprente Call Her Savage (1932), Thirteen Women (1932), Fatal Lady (1936), en Chicago Deadline (1949).
Laerskool Jopie Fourie
Laerskool Jopie Fourie is 'n openbare laerskool in Pretoria wat na Jopie Fourie genoem is. Die leuse is "Getrou Tot Die Dood". Die skool se adres is 5de Laan 5, Salvokop, Pretoria, 0002 (oorkant Korrektiewe dienste).
Die skool was aanvanklik Engelsmedium en het as die South End School bekend gestaan. Vanweë die ontwikkeling in die middestad van Pretoria is dit later na 'n Afrikaanse laerskool verander. Die skool is in 1970 herdoop na die Laerskool Jopie Fourie. Ná 1994 het die taalbehoeftes egter verander en die skool het in 2003 430 Engels- en 120 Afrikaanssprekende leerlinge gehad. In 2006 het die skool enkelmedium Engels geword.
3 Desember
3 Desember is die 337ste dag van die jaar in die Gregoriaanse kalender (338ste in skrikkeljare). Daar volg nog 28 dae in die res van die jaar.
Karsinogeen
Die term karsinogeen verwys na enige kankerwekkende stof, -radionuklied of -straling. Die kankerwekkende aard kan die gevolg wees van skade aan die genoom of die ontwrigting van die metaboliese prosesse van selle. Verskeie radio-aktiewe stowwe word as karsinogene beskou maar hulle karsinogeniese aktiwiteit hou verband met die straling, byvoorbeeld gammastrale en alfadeeltjies wat hulle uitstraal. Algemene voorbeelde van karsinogene is asbes wat ingeasem word, verskeie dioksiene en tabakrook.
Kanker is 'n siekte waar beskadigde selle van die pasiënt se liggaam nie geprogrammeerde seldood ondergaan nie maar hul groei nie langer meer beheer en hul metabolisme verander word. Karsinogene kan die risiko verhoog om kanker te kry deur sellulêre metabolisme te ontwrig of deur die DNS in selle direk te beskadig wat dan onbeheerste, kwaadaardige verdeling tot gevolg het wat lei tot die vorming van gewasse. Gewoonlik is die DNS skade te ernstig om te herstel.
Daar bestaan baie natuurlike karsinogene. Aflatosksien B1, wat afgeskei word deur die swam Asperigillus flavus, wat op gebergde graan, neute en grondboontjiebotter groei, is 'n voorbeeld van 'n gevaarlike, natuurlike mikrobiese karsinogeen. Daar is vasgestel dat sekere virusse soos Hepatitis B en die menslike papilloma virusse ook kanker kan veroorsaak. Die eerste virus wat vasgestel is om kanker in diere te veroorsaak is die Rous sarcoma virus wat in 1910 ontdek is deur Peyton Rous.
Benseen, kepoon, 1,2-Dibromoetaan, asbes en afvalrotse van die ontginning van olieskalie is almal as karsinogene geklassifiseer. Reeds in die 1930's is vasgestel dat nywerheids- en tabakrook die bron is van dosyne karsinogene, insluitend bensopireen, tabakspesifieke nitrosamiene soos nitrosonornikoteen en reaktiewe aldehiede soos formaldehied— wat ook 'n gevaar inhou tydens die maak van plastieke. Vinielchloried, waarvan PVC gemaak word, is 'n karsinogeen en dus ook 'n gevaarstof tydens PVC vervaardiging.
Kokarsinogene is chemikalieë wat nie op hul eie kankerwekkend is nie maar wel in sekere kombinasies kanker kan veroorsaak.
As 'n karsinogeen die liggaam binnegaan probeer die liggaam om dit uit te werp deur 'n proses wat as biotransformasie bekend staan. Die doel van hierdie reaksie is om die karsinogeen meer wateroplosbaar te maak sodat dit uitgeskei kan word. Hierdie reaksie veroorsaak egter dat die karsinogene nog meer giftig word.
Hernen
Hernen is ’n dorp in die munisipaliteit Wijchen in die provinsie Gelderland in Nederland.
Mark Rylance
Mark Rylance (gebore 18 Januarie 1960) is 'n Engelse akteur. Hy is bekend vir sy rolle in die rolprente Bridge of Spies (2015), The Gunman (2015), The BFG (2016), en Dunkirk (2017).
Clanwilliam (kiesafdeling)
Clanwilliam was 'n kiesafdeling van die Suid-Afrikaanse Volksraad net tydens die eerste algemene verkiesing op 15 September 1910 ná Uniewording op 31 Mei daardie jaar.
In die eerste en enigste verkiesing in Clanwilliam wen die Regerende Party se Egidius Benedictus Watermeyer met 'n meerderheid van 263 teen die onafhanklike Regerende Party-kandidaat D. van Zyl. Clanwilliam is nie weer vir die verkiesing van 1915 afgebaken nie. In daardie jaar maak die kiesafdeling Calvinia sy eerste verskyning, wat waarskynlik die verdwyning van Clanwilliam verklaar.
Sam Theard
Sam Theard (10 Oktober 1904 – 7 Desember 1982) was 'n Amerikaanse akteur. Hy was bekend vir sy rolle in die rolprente Murder in the Big House (1942), The Blues Brothers (1980), Radioland Murders (1994), en The Mask (1994).
Shawn Pelofsky
Shawn Pelofsky is 'n Amerikaanse vervaardiger, aktrise, en skryfster. Sy is bekend vir haar rolle in die rolprent Tri (2016) en in die televisiereekse Comics Unleashed (2006), Chelsea Lately (2007), en Community (2009).
Bontaalwyn
Die Bontaalwyn (Aloe maculata) is die 'n spesie wat tot die genus Aloe hoort. Die plant kom in Lesotho, Wes-Kaap, KwaZulu-Natal, Mpumalanga, Vrystaat en die Oos-Kaap voor. Dit is meerjarig, stamloos en word tot 1 m hoog. Die spreiende blare is driehoekig met die punte gewoonlik afwaarts gebuig. Daar is wit spikkels en skerp, bruin tande aan die rante van die blare. Die plant blom van Julie tot September. Die blomme kom in hofieagtige of plattrosse voor, dit is buisvormig met 'n geswolle basis. Die blomme is rooi tot geel en 45 mm lank.
In Engels staan dit as die Common soap aloe bekend. Die spesie het twee subspesies:
Gerrie Snyman
Gerrie Snyman was 'n Suid-Afrikaanse musikant, komponis, kunstenaar en rolprentmaker. Snyman het in die vroeë dertigerjare sy buiging in die musiekwêreld met sy orkes, Die Ses Hartbrekers gemaak. Sy eerste opnames was onder die vaandel van platemaatskappye soos His Master's Voice. As skilder het Snyman hom hoofsaaklik op landskappe toegelê. Van sy bekendste rolprente is My hart is in die Bosveld en Die Leeu van Punda Maria. Hy is in 1997, op 92-jarige ouderdom, na 'n kort siekbed in Springs oorlede.
Filmografie
As akteur:
As regisseur:
Cradock (kiesafdeling)
Cradock was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Callyspongia taupea
Callyspongia taupea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1989 deur Tanita & Hoshino.
Ashton Dearholt
Ashton Dearholt (4 April 1894 – 27 April 1942) was 'n Amerikaanse akteur, vervaardiger, en regisseur. Hy was bekend vir sy rolle in die rolprente Secret Service Sanders (1925), The New Adventures of Tarzan (1935), The New Adventures of Tarzan (1935), en Tarzan and the Green Goddess (1938).
Callyspongia subtilis
Callyspongia subtilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Edgar Dearing
Edgar Dearing (4 Mei 1893 – 17 Augustus 1974) was 'n Amerikaanse akteur. Hy was bekend vir sy rolle in die rolprente Abraham Lincoln (1930), The Bishop's Wife (1947), en Raiders of Tomahawk Creek (1950), en in die televisiereeks The Gene Autry Show (1950).
Galil-aanvalsgeweer
Die Galil is 'n familie van Israeliese kleinwapens ontwerp deur Yisrael Galil en Yaacov Lior in die laat 1960's en vervaardig deur "Israel Military Industries Ltd" (nou Israel Weapon Industries Ltd) van Ramat Hash Aron. Die geweer leen sy ontwerp swaar by die AK-47 en het 'n aangepaste gasafleidingstelsel soortgelyk aan die AK-47 wat die terugskop van die geweer verminder en dit makliker maak om te vuur in die outomatiese modus.
Die wapenstelsel bestaan uit 'n lynkamer vir die intermediêre 5,56×45mm NAVO kaliber met óf die M193 of SS109 balpatroon en verskeie modelle ontwerp vir gebruik met die 7,62×51mm NAVO geweerronde. Dit is vernoem na een van sy uitvinders, Yisrael Galil. Die Galilreeks wapens is in gebruik by militêre magte en die polisie van meer as 25 lande.
Daar is vier basiese konfigurasies van die Galil: die standaardlengte geweer, 'n geweervariant bekend as die SAR, 'n kompakte weergawe MAR, en 'n ARM ligtemasjiengeweer.
'n Liggewigweergawe van die Galil is tans in produksie, die Galil ACE.
Steenberg
Steenberg is 'n suidelike voorstad van Kaapstad.
Alhoewel gewoonlik na Constantia as die oudste wynplaas in Suid-Afrika verwys word, is Steenberg volgens 'n aantal bronne nog twee jaar vroeër in 1682 gestig. Die wynlandgoed teen die ooshellings van Tafelberg lewer vandag steeds wyne van hoë gehalte.
Die wynplaas beskik oor 'n hotel en 'n restourant, maar staan veral bekend vir sy 18-putjie-gholfbaan, wat 'n pragtige uitsig oor Valsbaai bied.
Afrika-Eurasië
<div style="float: right; margin: 0 0 1em 2em; width: 26em; text-align: right; font-size: 0.86em; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> Afrika-Eurasië
Drie Riviere (kiesafdeling)
Drie Riviere was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Afrika-Eurasië
Afrika-Eurasië is 'n versamelnaam vir 'n gebied wat Afrika, Asië en Europa insluit en word gevorm uit Afrika en Eurasië. Afrika-Eurasië is die grootste kontinent ter wêreld en behels 85% van die wêreld se bevolking en 1/6 van sy oppervlakte. Die term Ou Wêreld word dikwels as sinoniem gebruik, maar beskryf egter die histories-kulturele term, terwyl Afrika-Eurasië as geografiese gebied beskou word.
Wole Soyinka
Akinwande Oluwole "Wole" Babatunde Soyinka (Joroeba: Akinwándé Oluwo̩lé Babátúndé S̩óyinká; gebore 13 Julie 1934) is 'n Nigeriese dramaturg, digter, essayis en romanskrywer. Hy is in 1986 bekroon met die Nobelprys vir Letterkunde.
Lauren Bittner
Lauren Bittner (gebore 22 Julie 1980) is 'n Amerikaanse aktrise. Sy is bekend vir haar rolle in die rolprente Gardener of Eden (2007), Bride Wars (2009), en Paranormal Activity 3 (2011), en in die televisiereeks Beauty and the Beast (2012).
Takafumi Ogura
Takafumi Ogura (gebore 6 Julie 1973) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Dundee (kiesafdeling)
Dundee was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Callyspongia tenuis
Callyspongia tenuis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1903 deur Thum.
Colesberg (kiesafdeling)
duimnael|regs|200px|Dr. [[Hendrik Adriaan Lamprecht|H.A. Lamprecht, leraar van die NG gemeente Colesberg van 1915 tot 1928 en daarna Volksraadslid vir die kiesafdeling van 1929 tot sy dood in April 1932.]]
Colesberg was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar, tot in 1974.
In 1948, '53, '58 en '61 kombineer Colesberg met De Aar, waarna dit weer twee afsonderlike kiesafdelings word in 1966. In 1974 verdwyn Colesberg, maar De Aar bestaan voort tot 1994.
Gradeboog
Die meetinstrument waarmee die grootte van hoeke meet word, word 'n gradeboog genoem. Onderstaande tekening is 'n voorstelling van 'n gradeboog.
Die grade is op die rand van die gradeboog afgemerk. Op die buitenste skaal word die grade van links na regs aangedui, terwyl dit op die binneste skaal van regs na links aangedui is.
Voorbeelde
a. Gebruik 'n gradeboog om die grootte van hoek ABC te bepaal
1. Plaas die gradeboog sodat die punt waar die 90°  en 180°  lyne op die gradeboog sny, op die hoekpunt van die hoek lê.
2. Draai die gradeboog sodat die 0°  (180° ) -merk op die onderste been van die hoek lê.
4. Die grootte van die hoek is 30°.
b. Gebruik 'n gradeboog om die grootte van hoek PQR te bepaal 1. Plaas die gradeboog sodat die punt waar die 90° en 180° lyne op die gradeboog sny, op die hoekpunt van die hoek lê.
2. Draai die gradeboog sodat die 0° (180°) -merk op die onderste been van die hoek lê.
3. Kyk by watter grade-indeling die ander been van die hoek lê.
5. Die grootte van die hoek is 125°.
Kroonaalwyn
Die Kroonaalwyn (Aloe polyphylla) is 'n spesie wat tot die genus Aloe hoort. Die plant is endemies aan Lesotho. Die plant se blare is in 'n spiraal gerangskik en vorm 'n digte roset. Die plant word tot 600 mm hoog en blom van September tot Oktober. Die blare word tot 100 mm breed en 300 mm lank. Hulle is grys met persswart punte.
Die blomme is 55 mm lank en geel, oranje of rooi van kleur. Die plant is die nasionale blom van Lesotho.
In Engels staan dit as die Spiral aloe bekend.
Tagtigjarige Oorlog
Die Tagtigjarige Oorlog (in die moderne geskiedenis Die Opstand of Die Nederlandse Opstand genoem) is die naam vir 'n opstand en 'n burgeroorlog in die Nederlande (1568-1648), met 'n Twaalfjarige Weerstand in die jare 1609-1621) teen Spanje. In die Heilige Romeinse Ryk het die Dertigjarige Oorlog, vanaf 1618 tot 1648, gelyktydig plaasgevind. Met die Vrede van Münster in 1648 is die Nederlande onafhanklikheid van Spanje en die Heilige Romeinse Ryk ook deur die koning van Spanje en die keiser van die HRR erken.
Die oorlog het begin as opstand in een van die rykste gebiede van Europa, die Habsburgse Nederlande (ook wel Spaanse Nederlanden genoem), teen die magtigste ryk in Europa, die Spaanse Ryk onder koning Filips II, die landsheer van hierdie gebied. Aanvanklik trek die burgers uit Sewentien Provinsies van die bestaande Lae Lande gesamentlik op as gevolg van 'n kombinasie van godsdienstige, administratiewe en fiskale redes.
Die geskiedenis van België kan vanaf 1585 (val van Antwerpen) onderskei word van dié van Holland. Die Tagtigjarige Oorlog het die Sewentien Provinsies in die Verenigde Provinsies in die noorde en die Spaanse Suidelike Nederlande in die suide verdeel. Die suidelike provinsies is opeenvolgend deur die Spaanse en Oostenrykse Habsburgers oorheers.
Na 1576 groei die Noordelike en Suidelike Nederlande steeds meer uit mekaar, veral omdat die Protestantse Hervorming in die noordelike deel dieper wortel geskiet het as in die suidelike deel. Want daar (in Brussel) was die magsentrum van die (Katolieke) Habsburgse bestuur in die Lae Lande geleë. Die Val van Antwerpen in 1585 word dikwels gesien as aanleiding tot die finale skeiding van noord en suid.
Tydens die oorlog ​​in 1588 ontstaan die noordelike Republiek van die Sewe Verenigde Nederlande, waar die Calvinisme die toon aangegee het. Die Suidelike Nederlande het onder die bewind van 'n goewerneur, wat deur die monarg van Spanje aangestel is, gebly. Katolisisme was steeds die enigste toelaatbare godsdiens.
Die eerste twintig jaar van die oorlog was die situasie vir die opstandelinge vaal, somber of desperaat, maar rondom 1590 het die gety gedraai ten gunste van die Republiek.
Onder die besielende leiding van Willem van Oranje (die Swyger) (Oranje-Nassau) het die Nederlanders heftig weerstand gebied teen die magtige Spaanse leërs. Hy is in 1584 deur 'n sluipmoordenaar om die lewe gebring. Die bekwame militêre leiding van sy broer, die jeugdige prins Maurits van Oranje (Oranje-Nassau) en die vlootuitbreiding van die Nederlande, veral ten koste van die Spaanse koloniale ryk, was die finale triomf vir die Republiek, wat ontwikkel het tot 'n wêreldmag. Johan van Oldenbarnevelt was ook betrokke.
Die 17de eeu word beskou as die Goue Eeu vir die Republiek op ekonomiese, wetenskaplike en kulturele gebied. Vir die Calviniste was dit ook die tyd waarin hul politieke invloed groter as ooit was en die noue band met die Huis van Oranje het ontstaan. Talle onsterflike name duik op as ons dink aan die Nederlandse skilderkuns gedurende dié eeu: Rembrandt, Frans Hals en Vermeer - om maar enkeles te noem. So het ook die digkuns groot name opgelewer: Cats, Huygens, Vondel, Bredero en Hooft.
Beagle
Die Beagle is 'n klein- tot mediumgrootte honderas wat in Engeland geteel is. Sy hoofkleure is bruin, swart en wit. Hy is gewoonlik gebruik vir jagtogte, maar is ook 'n gewilde troeteldier om te hê. Oorspronklik is hy slegs gebruik vir jag, meestal deur die konings van Engeland. Vandag word hulle egter gebruik as familietroeteldiere.
Suikerkansuikerbos
Die suikerkansuikerbos (Protea obtusifolia) is 'n blomdraende struik wat aan die bekende Protea genus behoort. Die plant is endemies aan Wes-Kaap en staan ook bekend as die Bredasdorpsuikerbos. Dit kom vanaf Stanford tot Kaap Agulhas, Kaap Infanta en Stilbaai so ver as Kaap Vacca naby die Gouritsmond voor en is deel van die strandveld en fynbos-biome. Die plant is regop en word 2-4 m hoog en blom van April tot September met die hoogtepunt van Junie tot Julie.
Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalksteen heuwels en vlaktes op hoogtes van 0 - 200 m. Dis 'n tipiese kalksteenfynbosspesie wat kommersieel geoes word.
Die boom se FSA-nommer is 94. In Engels staan dit as die Bredasdorp protea bekend.
Galery
<Gallery> Protea obtusifolia Holiday Red 1.jpg Protea obtusifolia Holiday Red 2.jpg Protea obtusifolia 5Dsr 2774.jpg Protea obtusifolia 5Dsr 2773.jpg </Gallery>
Neubabelsberg
Neubabelsberg is 'n villawyk wat deel uitmaak van die Potsdamse stadsbuurt Babelsberg en omstreeks 1900 ontstaan het. Dit strek van die stadstreinstasie Griebnitzsee langs die Griebnitzmeer tot naby die kasteel Babelsberg.
Aanvanklik was Neubabelsberg 'n gewilde woonbuurt vir welvarende Berlyners en het later - vanweë sy nabyheid tot die rolprentateljees in Babelsberg - ook rolprentsterre soos Marika Rökk, Sybille Schmitz, Lilian Harvey, Willy Fritsch of Brigitte Horney gelok. Hier is ook die vroeëre gastehuis van die rolprentmaatskappy UFA geleë waar sterre soos onder meer Heinz Rühmann, Marlene Dietrich en Hans Albers gebly het terwyl hulle rolprente geskiet is.
Bekende argitekte soos Ludwig Mies van der Rohe, Hermann Muthesius en Alfred Grenander het in Neubabelsberg 'n aantal villa's gebou terwyl die argitekfirma Peter Behrens met sy medewerkers Walter Gropius, Adolf Meyer en Le Corbusier hier hul ontwerpe gemaak het.
In die tydperk van die Nasionaalsosialisme is talle Joodse inwoners gedwing om te emigreer. Hul huise is teen lae pryse verkoop of deur Nasionaalsosialistiese organisasies gebruik. Die villa van die UFA-regisseur Alfred Zeisler het as woonhuis van Marika Rökk en Georg Jacoby gedien, terwyl die Joodse bankier Jacob Goldschmidt se villa 'n NS-vroueskool gehuisves het. Die laaste Neubabelsbergse Jode is in Januarie 1943 deur die Gestapo vanuit 'n ouetehuis na 'n konsentrasiekamp gedeporteer. Net Otto Liebknecht, die broer van die politikus Karl Liebknecht, en sy Joodse eggenote het dié lot tot by die einde van die Tweede Wêreldoorlog in 1945 gespaar gebly.
Tydens die Potsdam-konferensie in 1945 het die onderhandelaars in Neubabelsberg gebly. Hier is onder meer die Churchill-, Stalin- en Truman-villa geleë. Die laasgenoemde gebou word vandag deur die politieke Friedrich-Naumann-stigting benut. Die huidige stadstreinstasie is in 1862 opgerig en oorspronklik Neubabelsberg genoem. Sy naam is in 1938 gewysig tot Babelsberg-Ufastadt, maar sedert 1949 staan dit bekend as Griebnitzsee.
Met die bou van die Berlynse Muur in 1961 is Neubabelsberg deur grensgeriewe van die Griebnitzmeer se oewer afgesny. Die treinstasie Griebnitzsee het 'n streng bewaakte Berlynse grenspos geword. Ná die stigting van die Oos-Duitse rolprentateljee DEFA is 'n aantal geboue in Neubabelsberg deur die Hochschule für Film und Fernsehen - 'n tersiêre instelling vir die opleiding van rolprent- en televisiepersoneel - benut.
Die eiendomsregte van enkele villas in Neubabelsberg het ná die Duitse hereniging in 1990 onduidelik gebly. Sommige huise staan leeg, hul tuine is verwaarloos.
Susanne Juhasz
Susanne Juhasz (gebore 5 Desember 1972) is 'n Deense aktrise en skryfster. Sy is bekend vir haar rolle in die rolprente One Hand Clapping (2001), Rule No. 1 (2003), In a Better World (2010), en Det grå guld (2013).
Robin Sachs
Robin Sachs (5 Februarie 1951 – 1 Februarie 2013) was 'n Engelse akteur. Hy was bekend vir sy rolle in die rolprente The Lost World: Jurassic Park (1997), Galaxy Quest (1999), en Ocean's Eleven (2001).
4 Desember
4 Desember is die 338ste dag van die jaar in die Gregoriaanse kalender (339ste in skrikkeljare). Daar volg nog 27 dae in die res van die jaar.
Dêmos
In antieke Griekeland, was 'n dêmos (δῆμος, meervoud dêmoi) 'n dorpsgebied binne, of ander onderafdeling van Attika, die Griekse landstreek aanliggend aan Athene. In 'n ander konteks kon die woord ook “volk” of “burgers” beteken.
Dêmoi was aanvanklik eenvoudige afbakenings van die landelike gebied, wat blykbaar reeds in die 6de eeu v.C. en vroeër erken is, maar wat egter in 508 v.C., met die hervorminge van Kleisthenes, 'n spesifieke betekenis verkry het. In daardie hervorminge het die opname in die burgerlys van 'n dêmos 'n voorwaarde vir burgerskap geword; tevore is burgerskap bepaal na gelang van lidmaatskap van 'n phratria, of familiegroep. Terseldetyd is dêmoi ook in die stad Athene self gevestig, waar dit nie voorheen bestaan het nie; in geheel was Attika, teen die einde van Kleisthenes se hervorminge, in 139 dêmoi onderverdeel. Met die vestiging van dêmoi as die grondliggende eenhede van die stadstaat, is die gesag van die genê verswak. Die genê was naamlik aristokratiese groepe wat die phratria oorheers het.
'n Dêmos het tot 'n mate as 'n stadstaat in die kleine fungeer, en inderdaad was sekere dêmoi, soos Eleusis en Acharnai, beduidende dorpe. Oor elke dêmos is 'n demarchos aangestel as die toesighouer oor interne sake, en dit kon verder oor 'n verskeidenheid burgerlike, godsdienstige en militêre ampsbekleërs beskik. Dêmoi het hul eie godsdienstige feeste gehou, inkomste ontvang en besteding aangegaan.
Dêmoi is met ander dêmoi van dieselde omgewing saamgestel om trittyes (een-derde gedeeltes) te vorm, groter bevolkingsgroepe, wat op hul beurt saamgestel is om die tien stamme te vorm, oftewel die phylai van Athene. Elke stam het een trittys van elk van die drie streke bevat, naamlik van die stad, die kusstreek en die binnelandse gebied.
São Luís
São Luís is die hoofstad van die Brasiliaanse deelstaat Maranhão en die terminus van die spoorlyn Estrada de Ferro Carajás wat die ertsmyne in die gebied rondom Carajás met die kus verbind. Die stad is in die ooste van die eiland Ilha de São Luis in die São Marcos-baai geleë - in 'n kusgebied waar die getyeverskil sowat sewe meter is sodat uitgestrekte sandgebiede deur die laaggety blootgelê word.
São Luís het sy oorsprong in 'n Franse fort wat 1612 opgerig is en ter ere van koning Lodewyk XIII Saint-Louis genoem is - in 'n tydperk toe Portugal nog min in die noordooste van Brasilië belanggestel het. Frankryk het vervolgens aanspraak gemaak op hierdie gebied, die plaaslike Tupinambi-Indiane van hul grond ontneem en hulle genoodsaak om die eed van trou aan die Franse koning af te lê.
Maar net drie jaar later is die nedersetting deur die Portugese ingeneem - die Nederlandse heerskappy tussen 1641 en 1643 was net 'n kortstondige tussenspel voordat Portugal in 1664 in beheer oor die hele Brasilië was. Onder die Portugese koloniale bewind het São Luís tot in die laat 18de eeu sy bloeitydperk beleef - so dateer die ryklik met tradisionele blou Portugese teëls of azulejos versierde woonhuise van welvarende handelaars en plantasie-eienaars uit hierdie periode.
Dit was juis die plantasies met hul onversadigbare behoefte aan mannekrag wat tot die verslawing van plaaslike Indiane gelei het - 'n praktyk wat ongeag 'n aantal beperkings tot in die 18de eeu wettig was. Maar hulle was minder geskik vir die dwangarbeid op plantasies so dat Afrikane ingevoer moes word, en dit was juis slawehandel wat aan São Luís sy rykdom besorg het. So was die stad ná die afskaffing van slawerny in 1888 in 'n staat van ongekende ekonomiese agteruitgang.
Die historiese stadskern van São Luís is deur UNESCO in 1997 tot wêrelderfenis verklaar.
Grens (kiesafdeling)
Grens (Engels: Border) was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Henxel
Henxel is ’n nedersetting in die munisipaliteit Winterswijk in die provinsie Gelderland in Nederland.
TSV Altenholz
TSV Altenholz is 'n sportklub uit Altenholz in die deelstaat Sleeswyk-Holstein in Duitsland waarvan die sokkerafdeling in die Oberliga Sleeswyk-Holstein meeding. Benewens sokker het die klub ook afdelings vir onder meer pluimbal, handbal, tafeltennis, judo, karate, atletiek, swem, dans, tennis en gimnastiek. Die klub se mees suksesvolle afdeling is die handbalafdeling, waarvan die mansspan al in die Bundesliga, die hoogste vlak van die Duitse handbalstruktuur, meegeding het.
In 1997 het die ambisieuse sokkerafdeling die eerste keer die Oberliga gehaal, deurdat die span met 'n professionele afrigter en verskeie spelers versterk is. Kort hierna het die sokkerafdeling weer onafhanklik geraak, hierdie keer met die naam TSV Altenholz Fußball GmbH & Co. KG. Die span het ook sy grootste skare in 1997 gelok: 4 102 toeskouers in die wedstryd teen Holstein Kiel. In die 1999/00-seisoen het die span die Oberligatitel met 5 punte misgeloop en die span is toe verder versterk met professionele spelers met die oog op promosie na die Regionalliga. Toe die span egter net 10de kon eindig in die 2000/01-seisoen, het finansiële druk die onafhanklike sokkerklub genoop om te ontbind en weer deel te word van TSV Altenholz. Die span het vir dieselfde rede aan die einde van die 2002/03-seisoen vrywillig uit die Oberliga onttrek en twee vlakke laer na die Bezirksoberliga Kiel gerelegeer.
Julia-skepper
Verspreiding
Orthetrum julia kom wydverspreid regdeur tropiese Afrika voor, tot in die weste by Gambië. Dit is ook in Noord-Jemen en Sokotra aangeteken. Wyfies gaan dikwels huise binne.
Habitat
Rietbeddens en grasbedekte areas naby poele, damme en stadigvloeiende strome. In die noorde kom dit veral in beboste gebiede voor. In die Kaap kom Orthetrum julia capicola ook in oop gebiede voor.
Voorkoms
Liggaamslengte: 45–49 mm. Agtervlerklengte: 31–36 mm.
Soortgelyke spesies
Twee ander skeppers, Orthetrum brachiale (Gebande skepper) en Orthetrum stemmale (Koenieskepper) het soortgelyke kenmerke as die Julia-skepper en word dikwels daarmee verwar. Hierdie twee spesies kan van die Julia-skepper onderskei word deur die dubbelry selle in die Rspl-lus op die vlerke, hul sekondêre geslagsorgane wat anders lyk en hul geelerige pterostigmas, alhoewel die pterostigmas van die Koenieskepper soms donkerder kan wees. Die wyfies van die Orthetrum julia capicola word dikwels met dié van Orthetrum rubens (Mistieke skepper) en Orthetrum caffrum (Strepieskepper) verwar.
Marietjie de Jongh
Marietjie de Jongh is ’n Afrikaanse skrywer van kinder- en jeugverhale, wat die Alba Bouwer-prys met haar skryfwerk verower het.
Lewe en werk
Maria Magdalena de Jongh is op 1 Maart 1953 op Vredenburg aan die Kaapse weskus gebore en het in die Sandveld op die plaas Tzaarskuil grootgeword. Sy gaan skool op die plaasskole Tzaarskuil en Suurfontein, waarna sy haar hoërskoolopleiding in 1970 op Hoërskool Aurora voltooi. Hierna is sy na die Universiteit Stellenbosch, waar sy in 1973 'n BA-graad verwerf het. In 1976 verwerf sy aan die Universiteit van Suid-Afrika (Unisa) ’n B.A. Honneurs-graad in Engels. Sy bestudeer later ook Filosofie en Kunsgeskiedenis aan Unisa. Sy is getroud met ’n onderwyser en hulle het ’n seun. Na haar huwelik is sy meeste van die tyd ’n tuisteskepper, maar gee ook soms deeltyds klas in Engels Tweede Taal. Die egpaar trek gereeld en woon onder andere op Kenhardt, Villiersdorp, Worcester, Richmond, Somerset-Oos en dan weer op Worcester. Op Worcester gee sy soms skool aan die Skool vir Blindes.
Skryfwerk
Hoewel sy reeds van kleins af skryf, begin sy eers verhale vir uitgewers stuur na die geboorte van haar kind. Sy spesialiseer in die skryf van kinderboeke, meestal fantasieverhale. “Tandkitaar” is ’n fantasie op rym vir kleuters en word ook oor die radio uitgesaai. Die heks byt haar enigste tand uit op die kniekop van ’n hings en doen dan haar bes om ’n nuttige funksie vir die tand uit te dink. “Moeilikheid met Jan” is nog ’n versverhaal vir kleuters, wat illustreer hoe Jan krimp en groei as hy te min of te veel eet, of wat gebeur as hy nie bad nie. “Goeie maniere en ander plesiere” is ook ’n versverhaal, met ’n seuntjie wat gaan uiteet in ’n restaurant en dan al die reëls vir goeie maniere oortree. “Die man met die gaatjie in sy trui” vertel van ’n man wat met sy lang skerp neus ’n gaatjie in sy trui steek. Deur die gaatjie byt ’n vlooi hom, steek ’n by hom en waai die wind sodat hy koud kry, maar hy is telkens besig met dinge wat hom emosioneel vervul en verhoed om die trui reg te maak. Op die vyfde dag vlieg ’n voëltjie deur die gat en maak haar teen sy lyf tuis, waar sy ’n warm plekkie teen sy bors maak en vir hom ’n lied sing. Nou is hy bly hy het nie die trui reggemaak nie. Die storie leer dat dit nie altyd die beste is om aan die normale eise van die samelewing te voldoen nie. Die boek is op voortreflike wyse deur Cora Coetzee geïllustreer. “Bietjie-Kier en die man in die Karoo” vertel van die baie groot ruimtewese, Bietjie-Kier, wat verkies om in ’n streek sonder mense te woon. Hy kies dan die betowering van die Karoo, maar daar bly reeds ’n man wat weier om pad te gee. Bietjie-Kier probeer hom verwilder, maar die man begryp nie die boodskap nie en interpreteer elke teken positief en met blydskap. ’n Swerm swaels laat hom glo dat dit lente is, die swerm bye verbly hom omdat daar dan heuning moet wees en teen die wilde rooi wind bou hy bloot ’n skuiling. Bietjie-Kier gaan praat self met die man, maar hy is so groot dat nie alles van hom op een slag gesien kan word nie en sy stem klink vir die man soos kiewiete en uile. Dit is dag- en nagvoëls, wat ’n samevatting van die skepping is. Dan laat die man sy familie en diere ook kom en Bietjie-Kier se wind en donderweer is ook vir hulle nie ’n verskrikking nie. Hierdie boek word deur Lize Groenewald geïllustreer en vertaal as “Diakiri and the man in the Karoo”. Haar kinderversie “Vuurvoël” word opgeneem in die versamelbundel “Goue fluit, my storie is uit” onder redaksie van Linda Rode.
Nadia Bjorlin
Nadia Bjorlin (gebore 2 Augustus 1980) is 'n Amerikaanse aktrise. Sy is bekend vir haar rolle in die rolprent Redline (2007) en in die televisiereekse Days of Our Lives (1965), NCIS (2003), en Venice the Series (2009).
Durban-Punt (kiesafdeling)
Durban-Punt was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
John O'Conor
John O'Conor (gebore op 18 Januarie 1947) is 'n Ierse pianis, pedagoog en voormalige direkteur van die Koninklike Ierse Musiekakademie.
Vroeë loopbaan
O'Conor is in Dublin gebore en het Belvedere-kollege bygewoon. Tydens sy vroeëre Dublin-studies was sy hoof klavieronderwyser J.J. O'Reilly. Later het hy 'n Oostenrykse regeringsbeurs ontvang wat hom in staat gestel het om by die bekende pedagoog Dieter Weber in Wene te studeer. Hy het ook die musiek van Beethoven saam met die legendariese Duitse pianis Wilhelm Kempff studeer. In 1973 is O'Conor eenparig bekroon met die eerste prys tydens die Internasionale Beethoven-klavierkompetisie in Wene, welke sy internasionale loopbaan geloods het. In 1975 het hy eerste prys verower tydens die Bösendorfer-kompetisie.
Uitvoerings
O'Conor het uitvoerings gegee in verskeie van die wêreld se mees bekende konsertsale, insluitend New York se Lincoln Sentrum, die Kennedy Sentrum in Washington, die Wigmore-saal en South Bank Centre in Londen, die Musikverein in Wene, die Dvořák-saal in Praag en die Bunka Kaikan in Tokio.
Hy het opgetree in Europa, Noord-Amerika, Asië, Afrika, Australië en Nieu-Seeland, en het saam met orkeste soos die Londen Simfonieorkes, Koninklike Filharmoniese Orkes, Tsjeggiese Filharmoniese Orkes, Weense Simfonieorkes, l'Orchestre National de France, die Skotse kamereorkes en Stuttgart Kamerorkes, die Israel Camerata, die NHK, Yomiuri, Kyushu -, Kyoto - en Sapporo Simfonieorkeste in Japan, die KBS Simfonieorkes in Suid-Korea, die Singapoer Simfonieorkes, die Nieu-Seelandse Simfonieorkes en die orkeste van Cleveland, San Francisco, Atlanta, Boston, Dallas, Detroit, Indianapolis, Milwaukee, Seattle, Montreal, Toronto, Tampa en Washington DC in Noord-Amerika verskyn. Hy het die volledige sonates van Beethoven as deel van 'n siklus van 8 uitvoerings tydens 'n aantal geleenthede by verskeie liggings in een seisoen gespeel, waaronder Dublin (Nasionale Konsertsaal), New York (Metropolitan Museum of Art) en Boston (Gardner Museum).